
Parlamentul României

Camera Deputaţilor
Comisia pentru apărare, ordine                                        Bucureşti, 15.06.2004                                                                                  

publică şi siguranţă naţională                                           P.L.X - 352/2004
Nr.32/386/2004

RAPORT

asupra proiectului de Lege pentru ratificarea Acordului între România şi Regatul Spaniei privind protecţia informaţiilor clasificate din domeniul apărării, semnat la Bucureşti la 3 martie 2004 

1. În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu proiectul de Lege pentru ratificarea Acordului între România şi Regatul Spaniei privind protecţia informaţiilor clasificate din domeniul apărării, semnat la Bucureşti la 3 martie 2004, trimis cu adresa     nr. P.L. X- 352 din 8 iunie 2004  şi înregistrat sub nr. 32/386 din 8 iunie 2004.

Consiliul Legislativ, cu nr. 820/12.05.2004, a avizat favorabil, acest proiect de lege, cu unele observaţii şi propuneri.

Acordul contribuie la crearea cadrului juridic necesar pentru protecţia informaţiilor clasificate care sunt schimbate între cele două state, pentru cercetare, înzestrare şi programe în domeniul apărării . 

2. Proiectul de lege face parte din categoria legilor ordinare şi se adoptă în conformitate cu art. 76 alin. (2) din Constituţia României.

Potrivit art. 51 şi 52 din Regulamentul Camerei Deputaţilor, la lucrările comisiei a participat, în calitate de invitat, doamna locotenent-colonel Sofia Bădălan, consilier juridic în cadrul Ministerului Apărării Naţionale.

3. La lucrări au fost prezenţi un număr de 18 deputaţi, din totalul de 27 membri ai comisiei.

4. Proiectul de lege, potrivit art. 75 alineatele (1) şi (3)  din Constituţia României şi art. 86 din Regulamentul Camerei Deputaţilor, este de competenţa decizională a Senatului.


În urma dezbaterii, în şedinţa din 15 iunie 2004, cu unanimitate de voturi pentru, comisia a hotărât să supună proiectul de Lege pentru ratificarea Acordului între România şi Regatul Spaniei privind protecţia informaţiilor clasificate din domeniul apărării, semnat la Bucureşti la 3 martie 2004, Plenului Camerei Deputaţilor spre dezbatere şi adoptare, în forma prezentată de Guvern.
VICEPREŞEDINTE,

Marcu TUDOR

Red. consult. Roxana Rus 

        S.c. Anca Barb 

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru ratificarea Acordului între România şi Regatul Spaniei privind protecţia informaţiilor clasificate din domeniul apărării, semant la Bucureşti la 3 martie 2004, trimis cu adresa nr. P.L.X- 352 din 8 iunie 2004 şi înregistrat cu nr.32/386 din 8 iunie 2004.


În raport de obiectul şi conţinutul său, proiectul de lege face parte din categoria legilor ordinare.

VICEPREŞEDINTE,

Marcu TUDOR

